CELEX: 62019TA0670
Language: el
Date: 2021-07-14 00:00:00
Title: Υπόθεση T-670/19: Απόφαση του Γενικού Δικαστηρίου της 14ης Ιουλίου 2021 — Carbajo Ferrero κατά Κοινοβουλίου (Υπαλληλική υπόθεση – Υπάλληλοι – Διαδικασία διορισμού ως διευθυντή – Προκήρυξη θέσης – Απόρριψη της υποψηφιότητας του προσφεύγοντος και διορισμός ενός άλλου υποψηφίου – Υποχρέωση αιτιολογήσεως – Ένσταση ελλείψεως νομιμότητας των πράξεων που καθορίζουν τους εσωτερικούς διαδικαστικούς κανόνες – Παρατυπία της διαδικασίας πρόσληψης – Πρόδηλη πλάνη εκτιμήσεως – Ανακρίβεια των πληροφοριών που διαβιβάστηκαν στην ΑΔΑ – Διαφάνεια – Ίση μεταχείριση – Ευθύνη – Υλική ζημία και ηθική βλάβη)

6.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/20
            
         
      Απόφαση του Γενικού Δικαστηρίου της 14ης Ιουλίου 2021 — Carbajo Ferrero κατά Κοινοβουλίου
      (Υπόθεση T-670/19) (1)
      
      (Υπαλληλική υπόθεση - Υπάλληλοι - Διαδικασία διορισμού ως διευθυντή - Προκήρυξη θέσης - Απόρριψη της υποψηφιότητας του προσφεύγοντος και διορισμός ενός άλλου υποψηφίου - Υποχρέωση αιτιολογήσεως - Ένσταση ελλείψεως νομιμότητας των πράξεων που καθορίζουν τους εσωτερικούς διαδικαστικούς κανόνες - Παρατυπία της διαδικασίας πρόσληψης - Πρόδηλη πλάνη εκτιμήσεως - Ανακρίβεια των πληροφοριών που διαβιβάστηκαν στην ΑΔΑ - Διαφάνεια - Ίση μεταχείριση - Ευθύνη - Υλική ζημία και ηθική βλάβη)
      (2021/C 357/31)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Fernando Carbajo Ferrero (Βρυξέλλες, Βέλγιο) (εκπρόσωποι: L. Levi και M. Vandenbussche, δικηγόροι)
      
         Καθού-Εναγόμενο: Ευρωπαϊκό Κοινοβούλιο (εκπρόσωποι: I. Terwinghe και C. González Argüelles)
      
         Αντικείμενο
      
      Προσφυγή δυνάμει του άρθρου 270 ΣΛΕΕ με αίτημα, αφενός, την ακύρωση της αποφάσεως του Κοινοβουλίου, της 10ης Δεκεμβρίου 2018, περί απορρίψεως της υποψηφιότητας του προσφεύγοντος-ενάγοντος και διορισμού ενός άλλου υποψηφίου ως διευθυντή των μέσων επικοινωνίας της Γενικής Διευθύνσεως Επικοινωνίας και, αφετέρου, την αποκατάσταση της ζημίας που φέρεται να υπέστη ο προσφεύγων-ενάγων εξαιτίας της εν λόγω απόφασης.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση του Ευρωπαϊκού Κοινοβουλίου, της 10ης Δεκεμβρίου 2018, περί απορρίψεως της υποψηφιότητάς του προσφεύγοντος-ενάγοντος και διορισμού ενός άλλου υποψηφίου ως διευθυντή των μέσων επικοινωνίας της Γενικής Διευθύνσεως Επικοινωνίας.
               
            
                  2)
               
               
                  Υποχρεώνει το Κοινοβούλιο να καταβάλει στον προσφεύγοντα-ενάγοντα το ποσό των 40 000 ευρώ προς αποκατάσταση της υλικής ζημίας που υπέστη.
               
            
                  3)
               
               
                  Απορρίπτει την προσφυγή κατά τα λοιπά.
               
            
                  4)
               
               
                  Καταδικάζει το Κοινοβούλιο στα δικαστικά έξοδα.
               
            
         (1)  EE C 399 της 25.11.2019.